**KÚPNA ZMLUVA č.**

# ZMLUVNÉ STRANY

1.1. **Predávajúci**

Obchodné meno:

Sídlo:

IČO:

DIČ:

IČ DPH:

Zápis:

Bankové spojenie:

Číslo účtu:

Zastúpený:

(ďalej iba ako „**Predávajúci**“)

1.2. **Kupujúci**

Obchodné meno: **ARSI-RS s.r.o.**

Sídlo: Štrkovec 129, 980 45 Štrkovec

IČO: 47 526 769

DIČ: 2023942789

IČ DPH: SK2023942789

Zápis: OR OS Banská Bystrica, Oddiel: Sro, Vložka číslo: 25632/S

Bankové spojenie: OTP Banka Slovensko, a.s.

Číslo účtu: SK08 5200 0000 0000 1621 8506

Zastúpený: Bc. Zoltán Szabó, konateľ spoločnosti

 (ďalej len ako „**Kupujúci**“)

1.3. Zmluvné strany uzatvárajú podľa § 409 a nasl. Obchodného zákonníka túto kúpnu zmluvu (ďalej len "**Zmluva**"):

# PREDMET ZMLUVY

2.1. Pod pojmom „**Predmet kúpy**“ sa pre účely tejto Zmluvy rozumie dodávka zariadení podľa prílohy č.1 tejto zmluvy.

2.2. Predmetom tejto Zmluvy je

2.2.1. záväzok Predávajúceho odplatne previesť na Kupujúceho vlastnícke právo k Predmetu kúpy definovanom v bode 2.1. Zmluvy, a

2.2.2. záväzok Kupujúceho prevádzaný Predmet kúpy prevziať a zaplatiť kúpnu cenu.

2.3. Predávajúci prevádza Predmet kúpy do výlučného vlastníctva Kupujúceho vcelku.

# DODANIE PREDMETU KÚPY

3.1. Predávajúci dodá predmet kúpy Kupujúcemu v lehote do 2 mesiacov od doručenia jednostrannej písomnej objednávky Kupujúceho Predávajúcemu. Zmluvné strany sa dohodli, že kupujúci má právo objednať dodávku predmetu kúpy aj jednotlivo po častiach podľa položiek uvedených v prílohe Zmluvy.

3.2. Miesto dodania predmetu kúpy je Hatvaniho 15, 979 01 Rimavská Sobota.

3.4. Kupujúci nie je povinný prevziať **predmet kúpy** alebo jeho časť (ďalej len "dodávka"), ak nie je dodávka riadne ukončená, najmä ak v čase, kedy má dôjsť k odovzdaniu a prevzatiu dodávky alebo jej časti, vykazuje dodávka alebo jej časť vady alebo nedorobky.

3.5. Vadou sa rozumie aj odchýlka v kvalite, rozsahu alebo parametroch dodávky stanovených touto Zmluvou, všeobecne záväznými právnymi predpismi alebo technickými normami.

3.6. Nedorobkom sa rozumie aj nedokončená práca oproti technickej špecifikácii, najmä nedokončená inštalácia alebo nastavenia. Na účely uplatňovania nárokov zo záruky sa nedorobky považujú za vady dodaného predmetu kúpy.

# CENA

4.1. Kúpna cena za Predmet kúpy bola Zmluvnými stranami dohodnutá spolu vo výške:

|  |  |
| --- | --- |
| Cena bez DPH  | € |
| DPH 20% |  € |
| Cena s DPH  |  € |

4.2 Predávajúci zodpovedá za výšku kúpnej ceny a potvrdzuje, že kúpna cena za Predmet kúpy je reálna vzhľadom k aktuálnym podmienkam na trhu. V prípade zistenia nehospodárnosti kontrolnými orgánmi počas výkonu kontrol a auditov, je Predávajúci povinný uhradiť zmluvnú pokutu vo výške neoprávnenej časti.

4.3 Kúpna cena bude zaplatená do 30 dní od prevzatia predmetu kúpy.

# ZÁRUKA A ZMLUVNÉ POKUTY

5.1. Predávajúci poskytuje na Predmet kúpy záruku. Predávajúci zodpovedá za to, že Predmet kúpy bude mať počas celej záručnej doby vlastnosti dohodnuté touto Zmluvou a bude vyhovovať požiadavkám technických noriem a všeobecne záväzných právnych predpisov. Predávajúci zodpovedá za vady, ktoré má Predmet kúpy v čase jeho odovzdania Kupujúcemu, a za vady, ktoré vznikli počas záručnej doby.

5.2. Záručná doba začína plynúť odo dňa nasledujúceho po odovzdaní a prevzatí Predmetu kúpy na základe protokolu o odovzdaní a prevzatí predmetu kúpy. Záručná doba sa končí uplynutím 12 mesiacov plynúcich od odovzdania Predmetu kúpy. Záručná doba sa vzťahuje na dodávku ako celok, t.j. dodávateľ nemôže žiadať od kupujúceho žiadne úhrady za prípadné materiály, ktoré sú súčasťou technológie a počas záruky sa opotrebujú.

5.3. Predávajúci sa zaväzuje začať s odstraňovaním prípadných vád dodávky do 24 hodín od doručenia oznámenia vady Kupujúcim. Predávajúci sa zaväzuje odstrániť vadu v čo najkratšom technicky možnom čase, vždy však najneskôr do 3 dní od doručenia oznámenia vady Kupujúcim, pokiaľ sa nedohodol s Kupujúcim inak. Pri vadách dodávky uvedených v protokole o odovzdaní a prevzatí dodávky sa za doručenie oznámenia vady Predávajúcemu považuje podpísanie tohto protokolu oboma Zmluvnými stranami.

5.4. Ak Predávajúci neodovzdá Predmet kúpy riadne (bez vád) a včas, je Predávajúci povinný zaplatiť Kupujúcemu zmluvnú pokutu vo výške 5% z celkovej kúpnej ceny vrátane DPH, ak neodovzdá Predmet kúpy riadne, a tiež zmluvnú pokutu vo výške 0,5% z celkovej kúpnej ceny vrátane DPH za každý začatý deň omeškania s odovzdaním Predmetu kúpy. Okrem zmluvných pokút môže Kupujúci vymáhať všetky škody, ktoré mu vzniknú:

a) stratou v naplánovanej výrobe,

b) všetky korekcie kontrolných orgánov vzniknuté z dôvodov zapríčinených Predávajúcim na základe porušenia dotačných pravidiel.

5.5. Ak Predávajúci nezačne odstraňovať Kupujúcim oznámenú vadu v záručnej dobe včas, alebo ak Predávajúci neodstráni vadu včas, je Predávajúci povinný Kupujúcemu zaplatiť zmluvnú pokutu vo výške 1000,- € za každú vadu a každý začatý deň omeškania až do dňa, kedy Predávajúci vadu odstráni.

5.6. Predávajúci sa zaväzuje, že počas plynutia záručnej doby obmedzenie prevádzkyschopnosti dodaných zariadení z dôvodu porúch nepresiahne 10 dní za obdobie jedného roka a zároveň nebude dlhšie ako 2 po sebe nasledujúce pracovné dni. V prípade, že obmedzenie prevádzkyschopnosti zariadenia presiahne uvedené doby, je predávajúci povinný uhradiť zmluvnú pokutu vo výške 0,5% z hodnoty zariadenia, ktorého prevádzka je obmedzená, za každý deň nad uvedenú dobu a zároveň sa zaväzuje podniknúť také opatrenia, aby vady predmetu kúpy alebo jeho časti boli eliminované.

5.7. Predávajúci je povinný zmluvné pokuty zaplatiť v deň stanovený vo výzve Kupujúceho na zaplatenie zmluvnej pokuty. Nárokom na zaplatenie zmluvnej pokuty nie je dotknutý nárok oprávnenej strany na náhradu škody spôsobenej porušením povinnosti zabezpečenej zmluvnou pokutou, a to ani škody presahujúcej výšku zmluvnej pokuty.

5.8. Predávajúci do 3 dní od platnosti zmluvy zloží kauciu na účet kupujúceho v hodnote 5 % z kúpnej ceny premetu zmluvy s DPH podľa bodu 4.1.

5.9. Táto kaucia je vratná nasledovne:

100% do 14 dní po podpise odovzdávacieho protokolu.

# ZÁVEREČNÉ USTANOVENIA

6.1. Predávajúci berie na vedomie, že predmet kúpy je predmetom Zmluvy o poskytnutí regionálneho príspevku podľa zákona č. 336/2015 Z .z. Predávajúci sa preto zaväzuje strpieť výkon kontroly/auditu súvisiaceho s predmetom kúpy kedykoľvek počas platnosti a účinnosti Zmluvy o poskytnutí regionálneho príspevku oprávnenými osobami na výkon tejto kontroly/auditu a poskytnúť im všetku potrebnú súčinnosť. Zmluvné strany sa dohodli, že Kupujúci má právo odstúpiť od tejto zmluvy v prípade, kedy ešte nedošlo k plneniu z tejto zmluvy, a výsledky administratívnej finančnej kontroly, ktoré vykoná orgán poskytujúci regionálny príspevok, neumožnia použiť žiadaný regionálny príspevok na financovanie predmetu kúpy podľa tejto zmluvy. Oprávnenými osobami na výkon kontroly/auditu sú osoby, ktoré sú ako oprávnené osoby na túto činnosť uvedené v predpisoch upravujúcich žiadosť a poskytnutie regionálneho príspevku podľa Zmluvy o poskytnutí regionálneho príspevku.

6.2. Na vzťahy medzi zmluvnými stranami vyplývajúce z tejto Zmluvy, ale ňou výslovne neupravené sa vzťahujú príslušné ustanovenia obchodného zákonníka.

6.3. Zmeny a doplnky obsahu Zmluvy možno uskutočniť len písomne.

6.4. Zmluva nadobúda platnosť dňom jej podpísania oboma zmluvnými stranami a účinnosť vystavením objednávky zo strany Kupujúceho. Predávajúci si je vedomý toho, že predmet kúpy bude financovaný z regionálneho príspevku na základe Zmluvy o poskytnutí regionálneho príspevku. V prípade, ak nebude zo strany orgánu poskytujúceho regionálny príspevok schválené verejné obstarávanie pre obstaranie predmetu kúpy podľa tejto zmluvy bez výhrad, je Kupujúci oprávnený objednávku nevystaviť.

6.5. Zmluva sa uzatvára na dobu 2 rokov, ktorá začne plynúť odo dňa vystavenia objednávky Kupujúcim, teda odo dňa nadobudnutia účinnosti zmluvy. V prípade nevystavenia objednávky Kupujúcim v lehote 12 mesiacov odo dňa podpisu tejto zmluvy, platnosť zmluvy zaniká uplynutím tejto lehoty.

6.6. Predávajúci sa podpisom tejto zmluvy výslovne zaväzuje, že minimálne po celú dobu platnosti Zmluvy o poskytnutí regionálneho príspevku bude v súlade s § 4 zákona č. 315/2016 Z. z. o registri partnerov verejného sektora a o zmene a doplnení niektorých zákonov registrovaný ako partner verejného sektora, ak mu táto povinnosť zo zákona vyplýva. Za porušenie tejto povinnosti je Kupujúci oprávnený požadovať od Predávajúceho zmluvnú pokutu vo výške 5% z hodnoty predmetu kúpy. V prípade, že Predávajúci tento svoj záväzok nedodrží, bude tiež v plnej miere zodpovedný za všetky škody, ktoré takýmto konaním Kupujúcemu spôsobí (najmä sankcie, pokuty, povinnosť vrátiť príspevok, a pod.). Zmluvnou pokutou nie je dotknuté právo Kupujúceho domáhať sa voči Predávajúcemu náhrady škody v celom rozsahu, a to aj škody presahujúcej výšku zmluvnej pokuty.

6.7. Predávajúci podpisom tejto zmluvy výslovne prehlasuje, že žiadna fyzická osoba pre neho nevykonáva nelegálnu prácu v zmysle ustanovení zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v platnom znení (ďalej len „zákon o nelegálnom zamestnávaní“), v prípade, že sa preukáže opak výlučne Predávajúci je zodpovedný za všetky následky a škody s tým súvisiace, ktoré by mohli vzniknúť Kupujúcemu a Predávajúci sa výslovne zaväzuje uhradiť sankcie mu uložené v zmysle ustanovení zákona o nelegálnom zamestnávaní.

6.8. Predávajúci a jeho subdodávatelia vrátane ich zamestnancov budú povinní dodržiavať mlčanlivosť vo vzťahu ku skutočnostiam zisteným počas plnenia zmluvy, resp. súvisiacim s predmetom plnenia zmluvy. Všetky dokumenty, ktoré Predávajúci od Kupujúceho obdrží alebo ktoré vyhotoví podľa požiadaviek Kupujúceho a v súlade s uzavretou zmluvou, budú dôverné a nebude ich možné použiť bez predchádzajúceho súhlasu kupujúceho.

6.9. Zástupcovia zmluvných strán prehlasujú, že sa oboznámili s obsahom tejto zmluvy, v plnom rozsahu s ním súhlasia a prehlasujú, že pri podpise tejto zmluvy konali slobodne a že nebola podpísaná v tiesni a ani za nápadne nevýhodných podmienok, právny úkon bol urobený určite a vážne.

6.10. Zmluva je vyhotovená v 4 rovnopisoch, 3 rovnopisy pre Kupujúceho a 1 rovnopis pre Predávajúceho.

6.11. Zmluvné strany sa v zmysle § 3 a § 4 ods.1 zákona č. 244/2002 Z. z. o rozhodcovskom konaní v znení neskorších právnych predpisov dohodli, že všetky spory, ktoré medzi nimi vznikli alebo ktoré medzi nimi vzniknú z tejto zmluvy alebo v súvislosti s ňou, vrátane sporov o jej platnosť, výklad alebo zrušenie, sa budú prejednávať a rozhodovať v rozhodcovskom konaní pred Arbitrážnym súdom - stálym rozhodcovským súdom zriadenom Slovenskou poľnohospodárskou a potravinárskou komorou, Záhradnícka 21, 811 07 Bratislava - Staré Mesto, IČO: 31826253, a to za podmienok a podľa pravidiel vymedzených Štatútom Arbitrážneho súdu a Rokovacím poriadkom Arbitrážneho súdu. Spor je oprávnený rozhodnúť jediný rozhodca, ktorého je oprávnené menovať Predsedníctvo Arbitrážneho súdu. Strany sa zaväzujú podrobiť rozhodnutiu tohto súdu a jeho rozhodnutie bude pre strany konečné, záväzné a vykonateľné. Zmluvné strany sa dohodli, že v zmysle ust. § 22a zákona č. 244/2002 Z. z. o rozhodcovskom konaní v znení neskorších právnych predpisov môže Arbitrážny súd na návrh účastníka rozhodcovského konania nariadiť predbežné opatrenie aj bez vyjadrenia druhého účastníka rozhodcovského konania.

6.12. Neoddeliteľnou súčasťou tejto Kúpnej zmluvy je:

**Príloha č. 1** – Technická špecifikácia predmetu kúpy

**Za Predávajúceho: Za Kupujúceho:**

V ............................, dňa ................. V ............................, dňa ........................

.......................................................... ......................................................................

 Bc. Zoltán Szabó, konateľ

 **ARSI-RS s.r.o.**